**Rehabilitációs medicina – az elmélet és a napi gyakorlat alapjai**

A rehabilitáció az egészségtudományok egyik fő területe. Célja, hogy segítsük a fogyatékossá vált személyeket abban, hogy ismét elfoglalhassák helyüket a közösségben. Ez a kurzus megismerteti a hallgatókat a rehabilitáció elméleti alapjaival, a funkcionális állapotfelmérés módszereivel, a rehabilitációban alkalmazott leggyakoribb terápiás beavatkozásokkal. A kurzus része rehabilitációs osztályon tett látogatás és esetbemutatás. A rehabilitáció folyamata az akut ellátásban kezdődik, a posztakut ellátás elindítása az akut ellátást végző orvos feladata. Ezért ez a kurzus hasznos tudást ad a jövő orvosainak, függetlenül attól, hogy milyen területen fognak dolgozni.

Az órák 2020. október 12-től november 23-ig lesznek, keddi napokon 16 és 19 óra között. Az első előadás mindig 16 órakor, a második 17 óra 30 perckor kezdődik.

Az oktatás helyszíne: az Élettani Intézet tanterme.

A Szegeden kívüli oktatók előadása online történik, amennyiben a járványhelyzet indokolja, továbbiak is.

A kurzus teszt kitöltésével végződik, amely alapján (az órákon történő részvételt is figyelembe véve) megajánlott jegyet kaphatnak a 4-es vagy 5-ös osztályzatot elért hallgatók.

2020. október 12.

16.00: A rehabilitáció elméleti alapjai (definíció, jogi háttér, a fogyatékosság koncepciója az Egészségügyi Világszervezet meghatározása szerint, a fogyatékosság epidemiológiája, az orvosi rehabilitáció jellemzői, a funkcionális állapotfelmérés, a multi-professzionális team-munka).– Fazekas Gábor PhD

17.30: Traumatológiai betegek rehabilitációja – Fazekas Gábor PhD

2020. október 19.

16.00: Neuro-rehabilitáció (stroke után, sclerosis multiplex, Parkinson-kór, polyneuropátia) – az SZTE Neuro-rehabilitációs osztályának bemutatása – Jakab Katalin PhD

17.30: Neuro-rehabilitáció (a neuro-pszichológus, a logopédus és más team-tagok szerepe) – Jakab Katalin PhD (Németh Viola PhD és Kiss Orsolya részvételével)

2020. október 26.

16.00: A rehabilitáció módszerei I. (rehabilitációs robotok, támogató technológiák, ergoterápia) – Fazekas Gábor PhD

17.30: Pulmonológiai rehabilitáció – Máthé Csaba PhD

2020. november 2.

16.00: Traumás agysérültek rehabilitációja (on-line) – Dénes Zoltán PhD

17.30: Gerincvelősérültek rehabilitációja (on-line) – Cserháti Péter PhD

2020. november 9.

16.00: Reumatológiai betegek rehabilitációja (on-line) – Varjú Cecília PhD

17.30: Kardiológiai rehabilitáció, prevenció a rehabilitációban (on-line)

– Kósa István PhD

2020. november 16.

16.00: Gyermekrehabilitáció – Zimmermann Alíz PhD

17.30: A rehabilitáció módszerei II. (gyógytorna, hydroterápia) – Barnai Mária PhD

2020. november 23.

16.00: Segédeszközök alkalmazása – Fiszter Ildikó dr.

17.30: Konzultáció, tesztvizsga – Fazekas Gábor PhD